Васілішкі (гміна)

Гміна Васілішкі () — колішняя вясковая гміна, якая існавала да 1939 года ў Навагрудскім ваяводстве Польскай Рэспублікі (цяпер тэрыторыя Беларусі). Сядзіба размяшчалася ў мястэчку Васілішкі (1874 жых. у 1921 годзе)Główny Urząd Statystyczny w Warszawie: Województwa centralne i wschodnie Rzeczypospolitej Polskiej — podział na gminy według stanu z dnia 1.IV 1933 roku, Książnica-Atlas, Lwów 1933.

У самым пачатку міжваеннага перыяду гміна Васілішкі ўваходзіла ў склад Лідскага павета Навагрудскага ваяводстваSkorowidz miejscowości Rzeczypospolitej Polskiej — Tom VII — Część I — Województwo Nowogródzkie, Główny Urząd Statystyczny Rzeczypospolitej Polskiej, Warszawa 1923. 11 красавіка 1929 года ў склад гміны Васілішкі перададзена частка тэрыторыі гміны Шчучын. 29 мая 1929 года гміна ўвайшла ў склад новаўтворанага Шчучынскага павета таго ж ваяводства.

У лістападзе 1939 года павет уключаны ў склад БССР, скасаваны 15 студзеня 1940 года разам з гмінамі.

Катэгорыя:Гміны Лідскага павета
Катэгорыя:Гміны Шчучынскага павета